title: Rozhodnutie Rady (SZBP) 2017/1418 zo 4. augusta 2017, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               4.8.2017

               SK

               Úradný vestník Európskej únie

               LI 203/5

         ROZHODNUTIE RADY (SZBP) 2017/1418
   zo 4. augusta 2017,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), a najmä na jeho článok 3 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 17. marca 2014 rozhodnutie 2014/145/SZBP.

               (2)

               Ako súčasť politiky Únie týkajúcej sa neuznania protiprávnej anexie Krymu a Sevastopola Rada zakázala dodávku kľúčového vybavenia pre vytváranie, nadobúdanie alebo rozvoj projektov infraštruktúry na Kryme a v Sevastopole v dôležitých odvetviach vrátane energetiky.

               (3)

               Plynové turbíny, ktoré predstavujú zásadný prvok výstavby nových elektrární na Kryme, boli dodané z Ruska v rozpore so zmluvnými ustanoveniami pre pôvodný predaj turbín Rusku od spoločnosti usadenej v Únii.

               (4)

               Účelom uvedených elektrární je vytvoriť nezávislý zdroj dodávok elektriny pre Krym a Sevastopol, a tak podporiť ich oddelenie od Ukrajiny a narušiť územnú celistvosť, zvrchovanosť a nezávislosť Ukrajiny. Táto činnosť okrem toho narúša politiku Únie týkajúcu sa neuznania protiprávnej anexie Krymu a Sevastopola.

               (5)

               Vzhľadom na vyššie uvedené by sa do zoznamu osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe k rozhodnutiu 2014/145/SZBP, mali doplniť ďalšie osoby, subjekty a orgány.

               (6)

               Príloha k rozhodnutiu 2014/145/SZBP by sa mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Do zoznamu uvedeného v prílohe k rozhodnutiu 2014/145/SZBP sa dopĺňajú osoby a subjekty uvedené v zozname v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 4. augusta 2017

            Za Radu

            predseda

         M. MAASIKAS

      (1)  Ú. v. EÚ L 78, 17.3.2014, s. 16.

      PRÍLOHA

         Zoznam osôb a subjektov uvedených v článku 1

      I.   Osoby

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  158.

                  Andrey Vladimirovich CHEREZOV (TSCHERESOW)
                  Черезов, Андрей Владимирович

                  Zástupca ministra energetiky Ruskej federácie.
                  dátum nar.: 12.10.1967
                  miesto nar.:Salair, Kemerovská oblasť

                  Spoluzodpovedný za rozhodnutie o transfere plynových turbín, ktoré doručila spoločnosť Siemens Gas Turbine Technologies OOO spoločnosti OAO VO Technopromexport na účely inštalácie na Kryme. Toto rozhodnutie prispieva k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa ním narúša územná celistvosť, zvrchovanosť a nezávislosť Ukrajiny.

                  4.8.2017

                  159.

                  Evgeniy Petrovich GRABCHAK
                  Грабчак, Евгений Петрович

                  Vedúci oddelenia na ministerstve energetiky Ruskej federácie.
                  dátum nar.: 18.7.1981
                  miesto nar.: Ust-Labinsk, Krasnodarská oblasť

                  Na ministerstve energetiky Ruskej federácie zodpovednýza rozvoj elektroenergetických projektov na Kryme. Tieto projekty prispievajú k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa ním narúša územná celistvosť, zvrchovanosť a nezávislosť Ukrajiny.

                  4.8.2017

                  160.

                  Sergey Anatolevich TOPOR-GILKA
                  Топор-Гилка, Сергей Анатольевич

                  Generálny riaditeľ spoločnosti OAO „VO TPE“ až do jej konkurzu, generálny riaditeľ spoločnosti OOO „VO TPE“.
                  dátum nar.: 17.2.1970

                  Vo funkcii generálneho riaditeľa spoločnosti OOO „VO TPE“ viedol rokovania so spoločnosťou Siemens Gas Turbine Technologies OOO o nákupe a dodaní plynových turbín pre elektráreň v Tamane v Krasnodarskej oblasti (Ruská federácia). Zodpovedal za transfer týchto plynových turbín na Krym. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.

                  4.8.2017

            II.   Subjekty

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  38.

                  Spoločnosť OAO „VO Technopromexport“ (OAO „VO TPE“)
                  alias: Otvorená akciová spoločnosť „zahraničné hospodárske združenie“„Technopromexport“
                  Открытое акционерное общество Внешнеэкономическое объединение Технопромэкспорт

                  Adresa: 119019, Moscow, Novyi Arbat str., 15, building 2
                  Dátum registrácie: 27.7.1992
                  Štátne registračné číslo: 1067746244026
                  Daňové identifikačné číslo: 7705713236

                  Ako zmluvný partner spoločnosti Gas Turbine Technologies OOO nakúpila spoločnosť OAO „VO TPE“ plynové turbíny, ktoré boli určené pre elektráreň v Tamane v Krasnodarskej oblasti (Ruská federácia), a ako dodávateľ bola zodpovedná za transfer týchto plynových turbín spoločnosti OOO „VO TPE“, ktorá ich následne previezla na inštaláciu na Krym. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.

                  4.8.2017

                  39.

                  Spoločnosť OOO „VO Technopromexport“ (OOO „VO TPE“)
                  alias: Spoločnosť s ručením obmedzením „zahraničné hospodárske združenie“„Technopromexport“
                  Общество с ограниченной ответственностью „Внешнеэкономическое объединение Технопромэкспорт“

                  Adresa: 119019, Moscow, Novyi Arbat str., 15, building 2
                  Dátum registrácie: 8.5.2014
                  Štátne registračné číslo: 1147746527279
                  Daňové identifikačné číslo: 7704863782e

                  Súčasný vlastník plynových turbín, ktoré pôvodne dodala spoločnosť Siemens Gas Turbine Technologies OOO spoločnosti OAO „VO TPE“. Spoločnosť OOO „VO TPE“ uskutočnila transfer týchto plynových turbín na inštaláciu na Krym. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.

                  4.8.2017

                  40.

                  ZAO Interavtomatika (IA)
                  alias: ЗАО „Интеравтоматика“, CJSC „Interavtomatika“

                  Adresa: 115280, Moscow, Avtozavodskaya st., 14,
                  Dátum registrácie: 31.1.1994
                  Štátne registračné číslo: 1037739044111
                  Daňové identifikačné číslo: 7725056162

                  Spoločnosť špecializujúca sa na riadiace a komunikačné systémy pre elektrárne, ktorá uzavierala zmluvy týkajúce sa výstavby elektrární a inštalácie plynových turbín v Sevastopole a v Simferopole. Tým sa prispelo k vytvoreniu nezávislého zdroja dodávok elektriny pre Krym a Sevastopol ako prostriedku podpory ich oddelenia od Ukrajiny, pričom sa tak narúša územná celistvosť, zvrchovanosť a nezávislosť Ukrajiny.

                  4.8.2017


title: 2008/573/ES: Rozhodnutie Rady z  8. júla 2008 , ktorým sa vymenúva jeden lotyšský člen a jeden lotyšský náhradník Výboru regiónov

text:
               11.7.2008

               SK

               Úradný vestník Európskej únie

               L 183/36

      ROZHODNUTIE RADY

   z 8. júla 2008,
   ktorým sa vymenúva jeden lotyšský člen a jeden lotyšský náhradník Výboru regiónov
   (2008/573/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh lotyšskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána Edgarsa ZALĀNSA sa uvoľnilo jedno miesto člena. V dôsledku vymenovania pani Indry RASSAOVEJ za členku Výboru regiónov sa uvoľnilo jedno miesto náhradníka,

         ROZHODLA TAKTO:
   Článok 1
   Do Výboru regiónov sa týmto na zvyšný čas funkčného obdobia, ktoré trvá do 25. januára 2010, vymenúvajú:

               a)

               za členku:

                           —

                           pani Indra RASSA, predsedníčka Saldus District Municipality a predsedníčka Nīgrandes Local Municipality,

                     a

               b)

               za náhradníka:

                           —

                           pán Janis RAŠČEVSKIS, predseda Jēkabpils District Municipality a predseda Saukus Local Municipality.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 8. júla 2008

            Za Radu

            predsedníčka

         C. LAGARDE

      (1)  Ú. v. EÚ L 56, 25.2.2006, s. 75.


title: 2010/450/CFSP: Rozhodnutie Rady 2010/450/SZBP z  11. augusta 2010 , ktorým sa vymenúva osobitný zástupca Európskej únie pre Sudán

text:
               12.8.2010

               SK

               Úradný vestník Európskej únie

               L 211/42

         ROZHODNUTIE RADY 2010/450/SZBP
   z 11. augusta 2010,
   ktorým sa vymenúva osobitný zástupca Európskej únie pre Sudán
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 18. júla 2005 prijala jednotnú akciu 2005/556/SZBP (1), ktorou sa vymenúva osobitný zástupca Európskej únie (ďalej len „OZEÚ“) pre Sudán.

               (2)

               Na obdobie od 1. septembra 2010 do 31. augusta 2011 by sa mala za OZEÚ pre Sudán vymenovať pani Rosalinda MARSDEN. Mandát OZEÚ sa však môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“) po nadobudnutí účinnosti rozhodnutia o vytvorení Európskej služby pre vonkajšiu činnosť.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele spoločnej zahraničnej a bezpečnostnej politiky uvedené v článku 21 zmluvy,

         PRIJALA TOTO ROZHODNUTIE:
   Článok 1
   Vymenovanie
   Pani Rosalinda MARSDEN sa týmto vymenúva za OZEÚ pre Sudán na obdobie od 1. septembra 2010 do 31. augusta 2011. Mandát OZEÚ sa môže ukončiť skôr, ak o tom rozhodne Rada na návrh VP po nadobudnutí účinnosti rozhodnutia o vytvorení Európskej služby pre vonkajšiu činnosť.
   Článok 2
   Ciele politiky
   Mandát OZEÚ je založený na cieľoch politiky Európskej únie (ďalej len „EÚ“ alebo „Únia“) v Sudáne a spolupráci so sudánskymi stranami, Africkou úniou (ďalej len „AÚ“) a Organizáciou Spojených národov (ďalej len „OSN“) a inými národnými, regionálnymi a medzinárodnými zainteresovanými stranami s cieľom dosiahnuť pokojnú transformáciu v súlade Komplexnou mierovou dohodou (ďalej len „CPA“ – Comprehensive Peace Agreement) vrátane usporiadania hodnoverných referend o oblasti Abeyi a o sebaurčení v južnom Sudáne v januári 2011. Mandát zahŕňa aj aktívne prispievanie k plnému a včasnému vykonávaniu CPA a opatrení, ktoré sa prijmú na obdobie po referende, podporu budovania inštitúcií a posilnenia stability, bezpečnosti a rozvoja v južnom Sudáne bez ohľadu na výsledok referenda o sebaurčení; zlepšovanie bezpečnosti a podporu politického riešenia konfliktu v Dárfúre; podporu spravodlivosti, zmierenia a dodržiavania ľudských práv vrátane plnej spolupráce s Medzinárodným trestným súdom a zlepšovanie prístupu humanitárnej pomoci do celého Sudánu.
   Článok 3
   Mandát
   1.   Na dosiahnutie politických cieľov sa OZEÚ udeľuje mandát:

               a)

               nadväzovať styky s vládou Sudánu, vládou južného Sudánu, dárfúrskymi ozbrojenými hnutiami a ostatnými sudánskymi stranami, ako aj s občianskou spoločnosťou a mimovládnymi organizáciami a udržiavať úzku spoluprácu s AÚ a OSN s cieľom plniť ciele politiky Únie;

               b)

               podporovať konzistentný medzinárodný prístup k Sudánu a udržiavať pritom úzke kontakty s AÚ, najmä panelom AÚ na vysokej úrovni pre vykonávanie (ďalej len „AUHIP“), OSN, vrátane úzkych a pravidelných konzultácií s misiou OSN v Sudáne (UNMIS), a operáciou zmiešaných síl AÚ/OSN v Dárfúre (UNAMID), Medzivládnym úradom pre rozvoj (IGAD), Ligou arabských štátov a regionálnymi a ostatnými kľúčovými zainteresovanými stranami vrátane osobitného vyslanca USA;

               c)

               zúčastňovať sa na práci medzinárodného konzultačného fóra na účely súdržného medzinárodného úsilia voči Sudánu;

               d)

               udržiavať pravidelné politické kontakty na vysokej úrovni s IGAD-om a hlavnými regionálnymi zainteresovanými stranami s ohľadom na vývoj vo vykonávaní CPA a jeho vplyvu na integráciu Sudánu v rámci regiónu, ako aj aktívne vzťahy s kľúčovými africkými štátmi v regióne s cieľom posilniť konsenzus pri vykonávaní CPA vrátane rešpektovania výsledku referenda o sebaurčení v južnom Sudáne;

               e)

               podporovať činnosť spoločného mediátora OSN a AÚ a AUHIP-u v rámci medzinárodného úsilia o sprostredkovanie trvalej mierovej dohody pre Dárfúr a pozorne sledovať proces rokovaní, ktorý okrem iných podporuje vláda Kataru, Egyptu, Líbye a iných krajín;

               f)

               sledovať situáciu v oblasti boja proti beztrestnosti v Sudáne a dodržiavania ľudských práv vrátane práv detí a žien a udržiavať pravidelné kontakty so sudánskymi orgánmi, Úradom prokurátora Medzinárodného trestného súdu, AÚ a OSN, najmä s Úradom vysokého komisára pre ľudské práva a s pozorovateľmi dodržiavania ľudských práv, ktorí pôsobia v regióne;

               g)

               vždy, keď je to možné, zastupovať Úniu na zasadnutiach komisie pre zhodnotenie a posúdenie CPA;

               h)

               bez toho, aby bola dotknutá nezávislosť volebnej pozorovateľskej misie EÚ (EU EOM), úzko spolupracovať pri príprave a nasadení akejkoľvek budúcej volebnej pozorovateľskej misie v Sudáne a podporovať opatrenia nadväzujúce na vydané odporúčania a

               i)

               aktívne prispievať k tvorbe stratégie a angažovanosti EÚ po ukončení CPA, a to aj v súvislosti s podporou konštruktívnych vzťahov medzi Chartúmom a Džubou, bez ohľadu na výsledok referenda.

         2.   Na účely plnenia svojho mandátu OZEÚ okrem iného:

               a)

               poskytuje poradenstvo a podáva správy o vymedzení pozícií EÚ na medzinárodných fórach, aby sa proaktívne podporoval a posilňoval jednotný politický prístup EÚ k Sudánu;

               b)

               udržiava si celkový prehľad o všetkých aktivitách Únie a úzko spolupracuje s delegáciou Únie v Chartúme a delegáciou Únie pri AÚ v Addis Abebe;

               c)

               podporuje politický proces a činnosti súvisiace s vykonávaním CPA a rokovanie o opatreniach potrebných na obdobie po referende, ako aj úsilie v oblasti budovania inštitúcií v južnom Sudáne;

               d)

               prispieva k vykonávaniu politiky EÚ vo vzťahu k rezolúciám Bezpečnostnej rady OSN (rezolúcie BR OSN) 1325 (2000) a 1820 (2008) o ženách, mieri a bezpečnosti, a to aj prostredníctvom monitorovania a podávania správ o vývoji v tejto oblasti, a

               e)

               sleduje, či sudánske strany dodržiavajú príslušné rezolúcie BR OSN, najmä 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009), 1919 (2010) a podáva o tom správy.

         Článok 4
   Vykonávanie mandátu
   1.   OZEÚ zodpovedá za vykonávanie svojho mandátu, pričom podlieha právomoci VP.
   2.   Politický a bezpečnostný výbor (ďalej len „PBV“) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 31. augusta 2011 je 1 820 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty a inštitúcie Únie môžu navrhnúť vyslanie personálu na prácu pre OZEÚ. Plat členov personálu, ktorých členský štát alebo inštitúcia Únie vyšle k OZEÚ, hradí dotknutý členský štát alebo inštitúcia Únie. K OZEÚ sa tiež môžu prideliť experti, ktorých na Generálny sekretariát Rady vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu alebo inštitúcii Únie, vykonáva svoje povinnosti a koná v záujme mandátu OZEÚ.
   4.   Úrady OZEÚ sú aj naďalej v Chartúme a Džube a skladajú sa z politického poradcu a potrebného personálu administratívnej a logistickej podpory. V súlade s mandátom OZEÚ opísaným v článku 3 sa v prípade, ak úrady v Chartúme a Džube nemôžu poskytnúť personálu OZEÚ nasadenému v Dárfúre všetku potrebnú podporu, môže zriadiť v Dárfúre pomocný úrad.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov jeho personálu, sa dohodnú s hostiteľskými stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (2), najmä pri manipulácii s utajovanými skutočnosťami EÚ.
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Logistickú podporu v regióne poskytujú delegácia Únie a/alebo členské štáty.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy prijme OZEÚ v súlade so svojím mandátom a s ohľadom na bezpečnostnú situáciu v zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, ktorý vychádza z usmernení Generálneho sekretariátu Rady a obsahuje fyzické, organizačné a procedurálne bezpečnostné opatrenia konkrétnej misie, zásady riadenia bezpečného presunu personálu do oblasti misie a v rámci nej, zásady riadenia bezpečnostných incidentov a zahŕňa pohotovostný a evakuačný plán misie;

               b)

               zabezpečí, aby bol všetok personál nasadený mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečí, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili primeraného bezpečnostného výcviku podľa stupňa rizikovosti, ktorý oblasti misie pridelil Generálny sekretariát Rady;

               d)

               zabezpečí, aby sa vykonávali všetky dohodnuté odporúčania vypracované na základe pravidelného posúdenia bezpečnosti, a predkladá VP, Rade a Komisii písomné správy o ich vykonávaní, ako aj o a iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   2.   OZEÚ podáva PBV pravidelne správy o situácii v Dárfúre a o situácii v Sudáne ako celku.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie a ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie vrátane delegácií v Chartúme a Addis Abebe a s vedúcimi misií členských štátov, ktorí vyvíjajú maximálne úsilie a podporujú OZEÚ pri vykonávaní jeho mandátu. OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne preskúmava. OZEÚ predloží VP, Rade a Komisii do konca februára 2011 správu o pokroku a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 11. augusta 2010

            Za Radu

            predseda

         S. VANACKERE

      (1)  Ú. v. EÚ L 188, 20.7.2005, s. 43.

      (2)  Ú. v. ES L 101, 11.4.2001, s. 1.


title: Rozhodnutie Európskeho parlamentu (EÚ) 2016/1484 z 28. apríla 2016 o absolutóriu za plnenie rozpočtu ôsmeho, deviateho, desiateho a jedenásteho Európskeho rozvojového fondu za rozpočtový rok 2014

text:
               14.9.2016

               SK

               Úradný vestník Európskej únie

               L 246/163

         ROZHODNUTIE EURÓPSKEHO PARLAMENTU (EÚ) 2016/1484
   z 28. apríla 2016
   o absolutóriu za plnenie rozpočtu ôsmeho, deviateho, desiateho a jedenásteho Európskeho rozvojového fondu za rozpočtový rok 2014
   EURÓPSKY PARLAMENT,

               —

               so zreteľom na finančné výkazy a príjmové a výdavkové účty ôsmeho, deviateho, desiateho a jedenásteho Európskeho rozvojového fondu za rozpočtový rok 2014 [COM(2015)379 – C8-0248/2015],

               —

               so zreteľom na finančné informácie o Európskom rozvojovom fonde [COM(2015)295],

               —

               so zreteľom na výročnú správu Dvora audítorov o aktivitách financovaných ôsmym, deviatym, desiatym a jedenástym Európskym rozvojovým fondom za rozpočtový rok 2014 spolu s odpoveďami Komisie (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčania Rady z 12. februára 2016 týkajúce sa udelenia absolutória Komisii za vykonávanie činností európskych rozvojových fondov za rozpočtový rok 2014 (05219/2016 – C8-0036/2016, 05220/2016 – C8-0037/2016, 05223/2016 – C8-0038/2016, 05224/2016 – C8-0039/2016),

               —

               so zreteľom na správu Komisie o následných opatreniach k udeleniu absolutória za rozpočtový rok 2013 [COM(2015)505] a na pracovný dokument útvarov Komisie k nej pripojený [SWD(2015)194 a SWD(2015)195],

               —

               so zreteľom na Dohodu o partnerstve medzi členmi skupiny afrických, karibských a tichomorských štátov (AKT) na jednej strane a Európskym spoločenstvom a jeho členskými štátmi na strane druhej, ktorá bola podpísaná 23. júna 2000 (3) v Cotonou a zmenená 22. júna 2010 (4) v Ouagadougou (Burkina Faso),

               —

               so zreteľom na rozhodnutie Rady 2013/755/EÚ z 25. novembra 2013 o pridružení zámorských krajín a území k Európskej únii („rozhodnutie o pridružení zámoria“) (5),

               —

               so zreteľom na článok 33 Vnútornej dohody z 20. decembra 1995 medzi zástupcami vlád členských štátov, ktorí sa zišli na zasadnutí Rady, o financovaní a správe pomoci Spoločenstva v rámci Druhého finančného protokolu k štvrtému dohovoru AKT – ES (6),

               —

               so zreteľom na článok 32 Vnútornej dohody z 18. septembra 2000 medzi zástupcami vlád členských štátov, ktorí sa zišli na zasadnutí Rady, o financovaní a správe pomoci Spoločenstva v rámci Finančného protokolu Dohody o partnerstve, uzatvorenej 23. júna 2000 v Cotonou (Benin) medzi africkými, karibskými a tichomorskými štátmi a Európskym spoločenstvom a jeho členskými štátmi, a o rozdelení finančnej pomoci určenej zámorským krajinám a územiam, na ktorú sa vzťahujú ustanovenia štvrtej časti Zmluvy o ES (7),

               —

               so zreteľom na článok 11 Vnútornej dohody zo 17. júla 2006 medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s Dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES (8),

               —

               so zreteľom na článok 11 Vnútornej dohody z 24. júna 2013 a 26. júna 2013 medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahujú ustanovenia štvrtej časti Zmluvy o fungovaní Európskej únie (9),

               —

               so zreteľom na článok 319 Zmluvy o fungovaní Európskej únie,

               —

               so zreteľom na článok 74 nariadenia o rozpočtových pravidlách zo 16. júna 1998, ktoré sa vzťahujú na spoluprácu pri financovaní rozvoja podľa štvrtého dohovoru AKT – ES (10),

               —

               so zreteľom na článok 119 nariadenia o rozpočtových pravidlách z 27. marca 2003, ktoré sa vzťahujú na deviaty Európsky rozvojový fond (11),

               —

               so zreteľom na článok 50 nariadenia Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na desiaty Európsky rozvojový fond (12),

               —

               so zreteľom na článok 48 nariadenia Rady (EÚ) 2015/323 z 2. marca 2015 o rozpočtových pravidlách, ktoré sa vzťahujú na jedenásty Európsky rozvojový fond (13),

               —

               so zreteľom na článok 93, článok 94 tretiu zarážku a na prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre rozvoj (A8-0137/2016),

               1.

               udeľuje Komisii absolutórium za plnenie rozpočtu ôsmeho, deviateho, desiateho a jedenásteho Európskeho rozvojového fondu za rozpočtový rok 2014;

               2.

               poveruje svojho predsedu, aby postúpil toto rozhodnutie Rade, Komisii, Dvoru audítorov a Európskej investičnej banke a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 373, 10.11.2015, s. 289.

      (2)  Ú. v. EÚ C 379, 13.11.2015, s. 124.

      (3)  Ú. v. ES L 317, 15.12.2000, s. 3.

      (4)  Ú. v. EÚ L 287, 4.11.2010, s. 3.

      (5)  Ú. v. EÚ L 344, 19.12.2013, s. 1.

      (6)  Ú. v. ES L 156, 29.5.1998, s. 108.

      (7)  Ú. v. ES L 317, 15.12.2000, s. 355.

      (8)  Ú. v. EÚ L 247, 9.9.2006, s. 32.

      (9)  Ú. v. EÚ L 210, 6.8.2013, s. 1.

      (10)  Ú. v. ES L 191, 7.7.1998, s. 53.

      (11)  Ú. v. EÚ L 83, 1.4.2003, s. 1.

      (12)  Ú. v. EÚ L 78, 19.3.2008, s. 1.

      (13)  Ú. v. EÚ L 58, 3.3.2015, s. 17.


title: Rozhodnutie Rady zo 16. decembra 1993 o uzavretí Colného dohovoru o dočasnom použití cestných vozidiel na osobné použitie (1954) a prijatí uznesenia Organizácie spojených národov z 2. júla 1993 o zavedení karnetov de passage en douane a CPD karnetov pre cestné vozidlá na osobné použitie

text:
Dôležité právne oznámenie

|

31994D0110

Úradný vestník L 056 , 26/02/1994 S. 0001 - 0002 Fínske špeciálne vydanie: Kapitola 2 Zväzok 11 S. 0043  Švédske špeciálne vydanie: Kapitola 2 Zväzok 11 S. 0043

		Rozhodnutie Radyzo 16. decembra 1993o uzavretí Colného dohovoru o dočasnom použití cestných vozidiel na osobné použitie (1954) a prijatí uznesenia Organizácie spojených národov z 2. júla 1993 o zavedení karnetov de passage en douane a CPD karnetov pre cestné vozidlá na osobné použitie(94/110/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 113, v súvislosti s jej článkom 228 ods. 2,so zreteľom na návrh Komisie,keďže Colný dohovor o dočasnom použití cestných vozidiel na osobné použitie, dojednaný pod záštitou Organizácie spojených národov a podpísaný v New Yorku 4. júna 1954, zahŕňa podmienky dočasného dovozu a postupy pre cestné vozidlá na osobné použitie na colných územiach spoločenstva a tretích krajín a je colným dohovorom, ktorý by mohol pomôcť medzinárodnému obchodu;keďže podľa článku 34 (1bis) k dohovoru môžu pristúpiť regionálne hospodársky spojené organizácie;keďže okrem toho všetky členské štáty spoločenstva, s výnimkou Grécka, sú zmluvnými stranami dohovoru;keďže, ak sa spoločenstvo stane zmluvnou stranou, musí uložiť dokument o pristúpení u generálneho tajomníka Organizácie spojených národov;keďže súčasné ustanovenia spoločenstva o dočasnom dovoze cestných vozidiel na osobné použitie sú v súlade s ustanoveniami dohovoru a preto nie je potrebné uvádzať žiadne výhrady pokiaľ ide o dohovor;keďže je vhodné schváliť dohovor;keďže bolo by vhodné zároveň prijať uznesenie Organizácie spojených národov z 2. júla 1993 o zavedení karnetov de passage en douane a CPD karnetov pre cestné vozidlá na osobné použitie,ROZHODLA TAKTO:Článok 11. Týmto sa v mene spoločenstva schvaľuje Colný dohovor o dočasnom použití cestných vozidiel na osobné použitie.Text dohovoru je uvedený v prílohe I.2. Týmto spoločenstvo prijíma rezolúciu Organizácie spojených národov z 2. júla 1993 o zavedení karnetov de passage en douane a CPD karnetov pre cestné vozidlá na osobné použitie za podmienok uvedených v prílohe II k tomuto rozhodnutiu.Článok 21. Predseda Rady je oprávnený určiť osobu splnomocnenú uložiť dokument o pristúpení k dohovoru v mene spoločenstva.2. Takto určená osoba oznámi generálnemu tajomníkovi Organizácie spojených národov prijatie rezolúcie.3. Komisia je týmto oprávnená odovzdať generálnemu tajomníkovi Organizácie spojených národov informácie ustanovené v článku 34 (1bis) dohovoru, po konzultácii s členskými štátmi a uložení dokumentu o pristúpení uvedeného v odseku 1.V Bruseli 16. decembra 1993Za RadupredsedaR. Urbain--------------------------------------------------


title: Rozhodnutie Rady (EÚ) 2015/2288 z 30. novembra 2015 o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2017, sumy na rok 2016, prvej splátky na rok 2016 a orientačnej a nezáväznej predpovede očakávaných ročných súm na roky 2018 a 2019

text:
               9.12.2015

               SK

               Úradný vestník Európskej únie

               L 323/8

         ROZHODNUTIE RADY (EÚ) 2015/2288
   z 30. novembra 2015
   o finančných príspevkoch, ktoré majú členské štáty uhradiť na financovanie Európskeho rozvojového fondu, vrátane stropu na rok 2017, sumy na rok 2016, prvej splátky na rok 2016 a orientačnej a nezáväznej predpovede očakávaných ročných súm na roky 2018 a 2019
   RADA EURÓPSKEJ ÚNIE,
   so zreteľom na Zmluvu o Európskej únii a Zmluvu o fungovaní Európskej únie,
   so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o fungovaní Európskej únie (1) (ďalej len „vnútorná dohoda“), a najmä na jej článok 7,
   so zreteľom na nariadenie Rady (EÚ) č. 2015/323 z 2. marca 2015 o rozpočtových pravidlách, ktoré sa vzťahujú na 11. Európsky rozvojový fond (2) (ďalej len „nariadenie o rozpočtových pravidlách pre 11. ERF“), a najmä na jeho článok 21 ods. 2,
   so zreteľom na návrh Európskej komisie,
   keďže:

               (1)

               V súlade s postupom stanoveným v článkoch 21 až 24 nariadenia o rozpočtových pravidlách pre 11. ERF má Komisia predložiť návrh, v ktorom uvedie strop pre ročnú sumu príspevkov členských štátov na rok 2017, sumu príspevku na rok 2016, sumu prvej splátky príspevku na rok 2016 a orientačnú a nezáväznú predpoveď príspevkov na roky 2018 a 2019.

               (2)

               V súlade s článkom 52 nariadenia o rozpočtových pravidlách pre 11. ERF Európska investičná banka (EIB) zaslala Komisii svoje aktualizované odhady záväzkov a platieb pre nástroje, ktoré spravuje.

               (3)

               V článku 22 ods. 1 nariadenia o rozpočtových pravidlách pre 11. ERF sa stanovuje, že výzvy na úhradu príspevkov najskôr využijú sumy poskytnuté v predchádzajúcich ERF. Preto by sa malo vyzvať k uhradeniu príspevkov v rámci 10. ERF.

               (4)

               Rada 10. novembra 2014 prijala rozhodnutie stanovujúce strop pre ročnú sumu príspevkov členských štátov do ERF na rok 2016 na 3 350 000 000 EUR pre Komisiu a 250 000 000 EUR pre EIB.

               (5)

               V súlade s článkom 1 druhým pododsekom rozhodnutia Rady 2013/759/EÚ (3) sa pomerné časti príspevkov členských štátov stanovené v článku 1 ods. 2 písm. a) vnútorných dohôd o 8., 9. a 10. ERF majú zodpovedajúcim spôsobom znížiť po nadobudnutí platnosti vnútornej dohody o 11. ERF. Zníženia budú mať vplyv na príspevky členských štátov v rokoch 2015, 2016 a 2017 v závislosti od možnosti úpravy, ktorú si každý členský štát zvolí,

         PRIJALA TOTO ROZHODNUTIE:
   Článok 1
   Týmto sa stanovuje strop pre ročnú sumu príspevkov členských štátov do ERF na rok 2017 na 3 850 000 000 EUR pre Komisiu a na 150 000 000 EUR pre EIB.
   Článok 2
   Týmto sa stanovuje ročná suma príspevkov členských štátov do ERF na rok 2016 na 3 600 000 000 EUR. Je rozdelená na 3 450 000 000 EUR pre Komisiu a 150 000 000 EUR pre EIB.
   Článok 3
   Jednotlivé príspevky do ERF, ktoré členské štáty majú uhradiť Komisii a EIB v rámci prvej splátky na rok 2016, sú uvedené v prílohe k tomuto rozhodnutiu.
   Úhrady týchto príspevkov možno kombinovať s úpravami v rámci uplatňovania odpočtu prostriedkov poskytnutých podľa rozhodnutia 2013/759/EÚ, a to na základe plánu úprav, ktorý každý členský štát oznámil Komisii pri prijatí tretej splátky na rok 2015.
   Článok 4
   Týmto sa stanovuje orientačná predpoveď očakávanej ročnej sumy príspevkov na rok 2018 na 4 150 000 000 EUR pre Komisiu a 250 000 000 EUR pre EIB a na rok 2019 na 4 150 000 000 pre Komisiu a 300 000 000 EUR pre EIB.
   Článok 5
   Toto rozhodnutie nadobúda účinnosť dňom jeho prijatia.

      V Bruseli 30. novembra 2015

            Za Radu

            predseda

         É. SCHNEIDER

      (1)  Ú. v. EÚ L 210, 6.8.2013, s. 1.

      (2)  Ú. v. EÚ L 58, 3.3.2015, s. 17.

      (3)  Rozhodnutie Rady 2013/759/EÚ z 12. decembra 2013 o prechodných riadiacich opatreniach pre ERF od 1. januára 2014 do nadobudnutia platnosti 11. Európskeho rozvojového fondu (Ú. v. EÚ L 335, 14.12.2013, s. 48).

      PRÍLOHA

                  ČLENSKÉ ŠTÁTY

                  Kľúč na určenie príspevkov do 10. ERF v %

                  1. splátka na rok 2016

                  pre EIB 10. ERF

                  pre Komisiu 10. ERF

                  Spolu

                  RAKÚSKO

                  2,41

                  0,00

                  42 175 000,00

                  42 175 000,00

                  BELGICKO

                  3,53

                  0,00

                  61 775 000,00

                  61 775 000,00

                  BULHARSKO

                  0,14

                  0,00

                  2 450 000,00

                  2 450 000,00

                  CYPRUS

                  0,09

                  0,00

                  1 575 000,00

                  1 575 000,00

                  ČESKÁ REPUBLIKA

                  0,51

                  0,00

                  8 925 000,00

                  8 925 000,00

                  DÁNSKO

                  2,00

                  0,00

                  35 000 000,00

                  35 000 000,00

                  ESTÓNSKO

                  0,05

                  0,00

                  875 000,00

                  875 000,00

                  FÍNSKO

                  1,47

                  0,00

                  25 725 000,00

                  25 725 000,00

                  FRANCÚZSKO

                  19,55

                  0,00

                  342 125 000,00

                  342 125 000,00

                  NEMECKO

                  20,50

                  0,00

                  358 750 000,00

                  358 750 000,00

                  GRÉCKO

                  1,47

                  0,00

                  25 725 000,00

                  25 725 000,00

                  MAĎARSKO

                  0,55

                  0,00

                  9 625 000,00

                  9 625 000,00

                  ÍRSKO

                  0,91

                  0,00

                  15 925 000,00

                  15 925 000,00

                  TALIANSKO

                  12,86

                  0,00

                  225 050 000,00

                  225 050 000,00

                  LOTYŠSKO

                  0,07

                  0,00

                  1 225 000,00

                  1 225 000,00

                  LITVA

                  0,12

                  0,00

                  2 100 000,00

                  2 100 000,00

                  LUXEMBURSKO

                  0,27

                  0,00

                  4 725 000,00

                  4 725 000,00

                  ΜΑLTA

                  0,03

                  0,00

                  525 000,00

                  525 000,00

                  HOLANDSKO

                  4,85

                  0,00

                  84 875 000,00

                  84 875 000,00

                  POĽSKO

                  1,30

                  0,00

                  22 750 000,00

                  22 750 000,00

                  PORTUGALSKO

                  1,15

                  0,00

                  20 125 000,00

                  20 125 000,00

                  RUMUNSKO

                  0,37

                  0,00

                  6 475 000,00

                  6 475 000,00

                  SLOVENSKO

                  0,21

                  0,00

                  3 675 000,00

                  3 675 000,00

                  SLOVINSKO

                  0,18

                  0,00

                  3 150 000,00

                  3 150 000,00

                  ŠPANIELSKO

                  7,85

                  0,00

                  137 375 000,00

                  137 375 000,00

                  ŠVÉDSKO

                  2,74

                  0,00

                  47 950 000,00

                  47 950 000,00

                  SPOJENÉ KRÁĽOVSTVO

                  14,82

                  0,00

                  259 350 000,00

                  259 350 000,00

                  EÚ-27 SPOLU

                  100,00

                  0,00

                  1 750 000 000,00

                  1 750 000 000,00


title: Rozhodnutie Rady z 13. apríla 1989, ktorým sa prijíma rezolúcia č. 46 o súlade kontajnerov s normami na prepravu colne zapečateného tovaru

text:
Dôležité právne oznámenie

|

31989D0285

Úradný vestník L 111 , 22/04/1989 S. 0039 - 0040 Fínske špeciálne vydanie: Kapitola 2 Zväzok 7 S. 0033  Švédske špeciálne vydanie: Kapitola 2 Zväzok 7 S. 0033

		Rozhodnutie Radyz 13. apríla 1989,ktorým sa prijíma rezolúcia č. 46 o súlade kontajnerov s normami na prepravu colne zapečateného tovaru(89/285/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na návrh Komisie,keďže rezolúcia č. 46 prijatá 20. novembra 1987 skupinou expertov o otázkach colnej správy ovplyvňujúcich prepravu Európskej hospodárskej komisie (EHK) obsahuje opatrenia, ktorých pôsobením je potrebné zaistiť správne uplatňovanie dohovoru colnej správy o medzinárodnej preprave tovar, na ktorý sa vzťahujú karnety TIR 1975 (dohovor TIR) na jednej strane a umožniť, aby bol každý podvod, ktorý by mohol byť spáchaný nedodržaním súladu kontajnerov s normami uplatňovanými pri preprave colne zapečateného tovaru, zamedzený alebo odhalený;keďže uvedená rezolúcia sa môže spoločenstvom prijať s okamžitou platnosťou,ROZHODLA TAKTO:Článok 1Rezolúcia č. 46 o súlade kontajnerov s normami uplatňovanými pri preprave colne zapečateného tovaru sa týmto v mene spoločenstva prijíma s okamžitou platnosťou.Text rezolúcie je pripojený k tomuto rozhodnutiu.Článok 2Predseda Rady poverí osobu splnomocnenú informovať Výkonný sekretariát Európskej hospodárskej komisie o prijatí rezolúcie č. 46 spoločenstvom s okamžitou platnosťou.V Luxemburgu 13. apríla 1989Za RadupredsedaP. Solbes--------------------------------------------------OPATRENIA NA ZAISTENIE NEPRETRŽITÉHO SÚLADU KONTAJNEROV S NORMAMI NA PREPRAVU COLNE ZAPEČATENÉHO TOVARUREZOLÚCIA č. 46Prijatá 20. novembra 1987 skupinou expertov na colné záležitosti ovplyvňujúce prepravuSKUPINA EXPERTOV NA COLNÉ ZÁLEŽITOSTI OVPLYVŇUJÚCE PREPRAVUzohľadňujúc ustanovenia článkov 13 a 14 dohovoru colnej správy o medzinárodnej preprave tovaru, na ktorý sa vzťahujú karnety TIR [dohovor TIR (1975)] a prílohu 7 k tomuto dohovoru,berúc do úvahy potreby nepretržitého súladu kontajnerov s normami na prepravu colne zapečateného tovaru,NAVRHUJE zmluvným stranám dohovoru TIR (1975) nasledovné opatrenia na zaistenie nepretržitého súladu kontajnerov s normami na prepravu colne zapečateného tovaru [články 13 a 14 a príloha 7 dohovoru TIR (1975)]:1. V prípade, že je kontajner poškodený, a teda už nie je v súlade s normami, podľa ktorých bol schválený na prepravu colne zapečateného tovaru, colná správa by mala informovať príslušné strany zodpovedné za kontajner a umožniť jej, ak je to možné dosiahnuť neodkladne, uviesť kontajner do stavu, ktorý bol schválený. Po príslušných úpravách môže kontajner pokračovať v preprave s colnými pečaťami. V prípade, že kontajner nie je dostatočne opravený, alebo ak si príslušná strana želá, aby bol kontajner opravený v inej krajine ako v krajine vydania schválenia, colná správa musí:a) zamietnuť pečať a povolenie prepravy v prípade, že je pečať nevyhnutná alebo;b) odstrániť kontajner z prepravy a nechať obsah kontajnera preložiť na iný dopravný prostriedok alebo;c) povoliť, aby kontajner pokračoval v preprave za vhodného postupu, ktorý vylučuje riziko pašovania, straty alebo poškodenia obsahu kontajnera. Tento nedostatok sa zapíše do dokumentácie o preprave.Ak je to nevyhnutné na zaistenie riadnej opravy kontajnera, colná správa nechá odňať tabuľku o schválení.2. V prípade, že colná správa nechá odňať tabuľku o schválení, alebo keď sa zistí vážne poškodenie vo viacerých kontajneroch, ktoré následne nie sú v súlade s normami, podľa ktorých boli schválené na prepravu colne zapečateného tovaru, schvaľovací orgán alebo, kde je to vhodné, colná správa zodpovedný/-á za schválenie by mal/-a byť príslušne informovaný/-á. Orgán, ktorý prvý vydal osvedčenie, by sa mal podieľať na opätovnom vydaní osvedčenia, ak je tomu tak mimo územia zmluvnej strany.Poznámka:Za poškodený kontajner sa považuje, ak:a) je možné odstrániť tovar alebo vložiť tovar do zapečatenej časti kontajnera bez zanechania stôp po manipulácií alebo bez porušenia colnej pečate;b) nie je možné na kontajner jednoducho a efektívne pripevniť colné pečate;c) obsahuje tajné priestory, v ktorých je možné ukryť tovar;d) priestory určené na uloženie tovaru nie sú ľahko dostupné colnej kontrole.ŽIADA, v prípade, že zmluvné strany prijímajú túto rezolúciu, informovať o tom Výkonný sekretariát Európskej hospodárskej komisie podľa možností do 1. júla 1988;ŽIADA výkonný sekretariát, aby oznámil prijaté odpovede vlád.--------------------------------------------------


title: Rozhodnutie Európskej centrálnej banky (EÚ) 2016/811 z 28. apríla 2016, ktorým sa mení rozhodnutie ECB/2014/34 o opatreniach týkajúcich sa cielených dlhodobejších refinančných operácií (ECB/2016/11)

text:
                  21.5.2016

                  SK

                  Úradný vestník Európskej únie

                  L 132/129

            ROZHODNUTIE EURÓPSKEJ CENTRÁLNEJ BANKY (EÚ) 2016/811
      z 28. apríla 2016,
      ktorým sa mení rozhodnutie ECB/2014/34 o opatreniach týkajúcich sa cielených dlhodobejších refinančných operácií (ECB/2016/11)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
      so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18.1 druhú zarážku a článok 34.1 druhú zarážku,
      so zreteľom na usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (ECB/2014/60) (1),
      keďže:

                  (1)

                  Podľa článku 1 ods. 4 usmernenia (EÚ) 2015/510 (ECB/2014/60) môže Rada guvernérov nástroje, požiadavky, kritériá a postupy uskutočňovania operácií menovej politiky Eurosystému kedykoľvek meniť.

                  (2)

                  Rada guvernérov, vykonávajúc svoj mandát na udržiavanie cenovej stability a v kontexte opatrení, ktoré sú zamerané na zlepšenie fungovania transmisného mechanizmu menovej politiky prostredníctvom podpory poskytovania úverov reálnej ekonomike, prijala 29. júla 2014 rozhodnutie ECB/2014/34 (2). Toto rozhodnute upravuje sériu cielených dlhodobejších refinančných operácií (targeted longer-term refinancing operations – TLTRO), ktoré sa majú uskutočniť v priebehu dvoch rokov.

                  (3)

                  Rada guvernérov, s cieľom upevniť akomodačné nastavenie menovej politiky ECB a posilniť transmisný mechanizmus menovej politiky prostredníctvom ďalšej stimulácie poskytovania úverov bankami reálnej ekonomike, 10. marca 2016 rozhodla, že uskutoční novú sériu štyroch cielených dlhodobejších refinančných operácií (TLTRO-II). Podmienky pre tieto TLTRO-II sa stanovia v osobitnom rozhodnutí. Rada guvernérov rozhodla, že v júni 2016 zavedie ďalšiu možnosť dobrovoľného splatenia pre všetky nesplatené TLTRO, aby inštitúcie mohli splatiť sumy požičané v rámci TLTRO a požičať si v rámci TLTRO-II.

                  (4)

                  Rada guvernérov tiež rozhodla, že na účastníkov, ktorí predložili údaje požadované na výpočet povinného predčasného splatenia v septembri 2016, sa nebudú vzťahovať ďalšie povinnosti spojené s vykazovaním.

                  (5)

                  S cieľom umožniť úverovým inštitúciám, aby mali dostatok času na operačné prípravy na prvú TLTRO-II, by malo toto rozhodnutie nadobudnúť účinnosť bez zbytočného odkladu.

                  (6)

                  Rozhodnutie ECB/2014/34 by sa preto malo zodpovedajúcim spôsobom zmeniť,

            PRIJALA TOTO ROZHODNUTIE:
      Článok 1
      Zmeny
      Rozhodnutie ECB/2014/34 sa mení takto:

                  1.

                  Článok 6 sa nahrádza takto:
                  „Článok 6
                  Predčasné splatenie
                  1.   Bez toho, aby bol dotknutý odsek 2, budú mať účastníci po 24 mesiacoch od každej TLTRO možnosť polročne ešte pred splatnosťou ukončiť TLTRO, alebo znížiť ich objem. Dátumy predčasného splatenia sa budú zhodovať s dňom vyrovnania hlavných refinančných operácií Eurosystému, pričom konkrétne dátumy bližšie určí Eurosystém.
                  2.   Účastníci budú mať tiež možnosť ešte pred splatnosťou ukončiť TLTRO, alebo znížiť ich objem v deň, ktorý sa zhoduje s dátumom vyrovnania prvej TLTRO uskutočnenej na základe rozhodnutia Európskej centrálnej banky (EÚ) 2016/810 ECB/2016/10 (*). Aby mohol účastník využiť postup predčasného splatenia k prvému dátumu predčasného splatenia, oznámi príslušnej NCB svoj zámer splatiť úver k dátumu predčasného splatenia s využitím uvedeného postupu prinajmenšom tri týždne pred dátumom predčasného splatenia. Takéto oznámenie sa pre účastníka stáva záväzným tri týždne pred dátumom predčasného splatenia, ktorého sa týka. Aby sa zabránilo pochybnostiam, dodatočný objem úverov k dispozícií pre TLTRO, ktorá sa uskutoční v júni 2016, sa stanoví na základe súm požičaných počas TLTRO uskutočnených od marca 2015 bez odpočítania súm splatených k prvému dátumu predčasného splatenia a vypočíta sa v súlade s článkom 4 ods. 3.
                  3.   Aby mohol účastník využiť postup predčasného splatenia k všetkým ostatným dátumom splatenia, oznámi príslušnej NCB svoj zámer splatiť úver k dátumu predčasného splatenia s využitím uvedeného postupu prinajmenšom dva týždne pred dátumom predčasného splatenia. Takéto oznámenie sa pre účastníka stáva záväzným dva týždne pred dátumom predčasného splatenia, ktorého sa týka.
                  4.   Ak účastník čiastočne alebo úplne nevyrovná sumu splatnú k dátumu splatnosti podľa postupu predčasného splatenia, môže mu byť uložená finančná pokuta. Príslušná finančná pokuta sa vypočíta v súlade s prílohou VII k usmerneniu Európskej centrálnej banky (EÚ) 2015/510 (ECB/2014/60) (**) a zodpovedá finančnej pokute, ktorá sa ukladá v súvislosti s porušením povinností primerane zabezpečiť a vyrovnať sumu, ktorá bola zmluvnej strane poskytnutá v súvislosti s reverznými transakciami na účely menovej politiky. Uložením finančnej pokuty nie je dotknuté právo NCB uplatniť opravné prostriedky ustanovené v článku 166 usmernenia (EÚ) 2015/510 (ECB/2014/60), ak nastane prípad zlyhania.

                     (*)  Rozhodnutie Európskej centrálnej banky (EÚ) 2016/810 z 28. apríla 2016 o druhej sérii cielených dlhodobejších refinančných operácií (ECB/2016/10) (Ú. v. EÚ L 132, 21.5.2016, s. 107)."

                     (**)  Usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (ECB/2014/60) (Ú. v. EÚ L 91, 2.4.2015, s. 3).“"

                  2.

                  V článku 7 sa odseky 1 a 2 nahrádzajú takto:
                  „1.   Od účastníkov TLTRO, ktorých spoločné akceptovateľné čisté pohľadávky za obdobie od 1. mája 2014 do 30. apríla 2016 nedosahujú pre nich stanovenú hraničnú hodnotu k 30. aprílu 2016, sa vyžaduje, aby k 28. septembru 2016 v plnom rozsahu splatili svoje počiatočné a dodatočné úvery TLTRO, ak Eurosystém neurčí alternatívny dátum splatnosti. V prílohe I sa uvádzajú technické výpočty.
                  2.   Ak celkový objem úverov účastníka vo vzťahu k dodatočnému objemu jeho úverov v rámci TLTRO uskutočnených od marca 2015 do júna 2016 prevyšuje dodatočný objem vypočítaný k referenčnému mesiacu na účely prideľovania, ktorým je apríl 2016, potom je suma tohto prebytku dodatočného objemu splatná 28. septembra 2016, ak Eurosystém neurčí alternatívny dátum splatnosti. V prílohe I sa uvádzajú technické výpočty.“

                  3.

                  V článku 7 sa odsek 5 nahrádza takto:
                  „5.   Ak účastník čiastočne alebo úplne nevyrovná sumu splatnú ku dňu splatnosti podľa postupu povinného predčasného splatenia, môže mu byť uložená finančná pokuta. Príslušná finančná pokuta sa vypočíta v súlade s prílohou VII k usmerneniu (EÚ) 2015/510 (ECB/2014/60) a zodpovedá finančnej pokute, ktorá sa ukladá v súvislosti s porušením povinností primerane zabezpečiť a vyrovnať sumu, ktorá bola zmluvnej strane poskytnutá v súvislosti s reverznými transakciami na účely menovej politiky. Uložením finančnej pokuty nie je dotknuté právo NCB uplatniť opravné prostriedky ustanovené v článku 166 usmernenia (EÚ) 2015/510 (ECB/2014/60), ak nastane prípad zlyhania.“

                  4.

                  V článku 8 sa odsek 4 nahrádza takto:
                  „4.   Pokiaľ sa inštitúcia zúčastňuje na TLTRO a je dlžníkom nesplateného úveru poskytnutého v rámci TLTRO, vyžaduje sa, aby štvrťročne predkladala vyplnené formuláre na vykazovanie údajov v súlade s odsekom 1 až dokiaľ nie sú predložené všetky údaje požadované na určenie povinnosti povinného splatenia v súlade s článkom 7.“

                  5.

                  V článku 8 sa odsek 8 nahrádza takto:
                  „8.   Od každého účastníka TLTRO sa vyžaduje, aby každoročne preskúmal presnosť údajov vykázaných v súlade s odsekom 1, až kým splatí všetky nesplatené sumy v rámci svojich TLTRO v súlade s článkom 6 ods. 2 Toto preskúmanie môže uskutočniť externý audítor v rámci ročného auditu. Namiesto externého audítora môžu účastníci využiť iné, rovnocenné opatrenia schválené Eurosystémom. NCB účastníka musí byť informovaná o výsledkoch tohto preskúmania. V prípade účasti skupiny na účely TLTRO sa budú tieto výsledky zdieľať s národnými centrálnymi bankami členov skupiny na účely TLTRO. Na žiadosť NCB účastníka sa jej poskytnú podrobné výsledky preskúmania uskutočneného podľa tohto odseku a v prípade účasti skupiny sa následne budú zdieľať s národnými centrálnymi bankami členov skupiny na účely TLTRO.“

            Článok 2
      Nadobudnutie účinnosti
      Toto rozhodnutie nadobúda účinnosť 3. mája 2016.

         Vo Frankfurte nad Mohanom 28. apríla 2016

               Prezident ECB

            Mario DRAGHI

         (1)  Ú. v. EÚ L 91, 2.4.2015, s. 3.

         (2)  Rozhodnutie ECB/2014/34 z 29. júla 2014 o opatreniach týkajúcich sa cielených dlhodobejších refinančných operácií (Ú. v. EÚ L 258, 29.8.2014, s. 11).


title: Rozhodnutie Rady (EÚ) 2015/1791 z 5. októbra 2015, ktorým sa vymenúva taliansky náhradník Výboru regiónov

text:
               7.10.2015

               SK

               Úradný vestník Európskej únie

               L 260/27

         ROZHODNUTIE RADY (EÚ) 2015/1791
   z 5. októbra 2015,
   ktorým sa vymenúva taliansky náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Onofria INTRONU sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2020, sa do Výboru regiónov za náhradníka vymenúva:

               —

               pán Roberto CIAMBETTI, Consigliere e Presidente del Consiglio regionale della Regione Veneto.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 5. októbra 2015

            Za Radu

            predseda

         N. SCHMIT

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.


title: Rozhodnutie Rady (SZBP) 2016/2231 z 12. decembra 2016, ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike

text:
               12.12.2016

               SK

               Úradný vestník Európskej únie

               LI 336/7

         ROZHODNUTIE RADY (SZBP) 2016/2231
   z 12. decembra 2016,
   ktorým sa mení rozhodnutie 2010/788/SZBP o reštriktívnych opatreniach voči Konžskej demokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 20. decembra 2010 prijala rozhodnutie 2010/788/SZBP (1).

               (2)

               Rada 17. októbra 2016 prijala závery, v ktorých vyjadruje hlboké znepokojenie nad politickou situáciou v Konžskej demokratickej republike (ďalej len „KDR“). Najmä ostro odsúdila akty extrémneho násilia, ku ktorým došlo 19. – 20. septembra v Kinshase, a pritom skonštatovala, že tieto akty ďalej vyostrili patovú situáciu v krajine v dôsledku toho, že sa v rámci ústavnej lehoty, teda do 20. decembra 2016, nepodarilo vyhlásiť prezidentské voľby.

               (3)

               Rada vyzdvihla, že vláda KDR sa musí v záujme vytvorenia prostredia priaznivého pre vedenie dialógu a usporiadanie volieb jasne zaviazať, že bude zabezpečovať dodržiavanie ľudských práv a zásad právneho štátu a musí zastaviť každé využívanie systému súdnictva ako politického nástroja. Vyzvala tiež všetky zúčastnené strany, aby odmietli používanie násilia.

               (4)

               Rada tiež uviedla, že je pripravená využiť všetky prostriedky, ktoré má k dispozícii, vrátane reštriktívnych opatrení voči osobám, ktoré sú zodpovedné za závažné porušovanie ľudských práv, podnecujú k násiliu alebo bránia konsenzuálnemu a pokojnému riešeniu krízy, ktoré rešpektuje vôľu ľudu KDR zvoliť si svojich zástupcov.

               (5)

               Rozhodnutie 2010/788/SZBP by sa preto malo zodpovedajúcim spôsobom zmeniť.

               (6)

               Na vykonanie určitých opatrení je potrebná ďalšia činnosť Únie,

         PRIJALA TOTO ROZHODNUTIE:
   Článok 1
   Rozhodnutie 2010/788/SZBP sa mení takto:

               1.

               Článok 3 sa nahrádza takto:
               „Článok 3
               1.   Reštriktívne opatrenia ustanovené v článku 4 ods. 1 a článku 5 ods. 1 a 2 sa vzťahujú na osoby a subjekty označené sankčným výborom za ich účasť na činnostiach alebo poskytovanie podpory činnostiam, ktoré ohrozujú mier, stabilitu alebo bezpečnosť KDR. Sem patria:

                           a)

                           činnosti, ktoré porušujú zbrojné embargo a súvisiace opatrenia uvedené v článku 1;

                           b)

                           vedúci politickí a vojenskí predstavitelia zahraničných ozbrojených skupín pôsobiacich v KDR, ktorí bránia odzbrojeniu a dobrovoľnej repatriácii alebo presídleniu bojovníkov, ktorí patria k týmto skupinám;

                           c)

                           vedúci politickí a vojenskí predstavitelia konžských milícií vrátane tých, ktorí sú podporovaní zo zahraničia, ktorí bránia účasti svojich bojovníkov v procese odzbrojenia, demobilizácie a reintegrácie;

                           d)

                           osoby alebo subjekty, ktoré verbujú alebo využívajú deti v ozbrojených konfliktoch v KDR v rozpore s uplatniteľným medzinárodným právom;

                           e)

                           osoby alebo subjekty zapojené do plánovania, riadenia alebo páchania činov v KDR, ktoré predstavujú porušovanie alebo zneužívanie ľudských práv alebo prípadne porušovanie medzinárodného humanitárneho práva, vrátane činov zahŕňajúcich útoky na civilné obyvateľstvo vrátane jeho zabíjania, mrzačenia, znásilňovania alebo vystavovania inému sexuálnemu násiliu, únosov, núteného vysídľovania, ako aj útoky na školy a nemocnice;

                           f)

                           osoby alebo subjekty, ktoré bránia distribúcii humanitárnej pomoci alebo prístupu k nej v KDR;

                           g)

                           osoby alebo subjekty, ktoré prostredníctvom nezákonného využívania prírodných zdrojov vrátane zlata alebo voľne žijúcich zvierat alebo produktov pochádzajúcich z voľne žijúcich zvierat alebo obchodovania s nimi podporujú osoby alebo subjekty vrátane ozbrojených skupín alebo zločineckých sietí, ktoré sú zapojené do destabilizačných činností v KDR;

                           h)

                           osoby alebo subjekty, ktoré konajú v mene označenej osoby alebo subjektu, alebo na základe pokynov takejto osoby či subjektu, alebo osoby alebo subjekty, ktoré konajú v mene subjektu, ktorý vlastní alebo kontroluje označená osoba alebo subjekt, alebo na základe pokynov takéhoto subjektu;

                           i)

                           osoby alebo subjekty, ktoré plánujú, riadia alebo finančne podporujú útoky na príslušníkov MONUSCO alebo na personál Organizácie Spojených národov alebo sa na týchto útokoch zúčastňujú;

                           j)

                           osoby alebo subjekty, ktoré označenej osobe alebo subjektu poskytujú finančnú, materiálnu alebo technologickú podporu, tovar alebo služby.

                     Zoznam príslušných osôb a subjektov, na ktoré sa vzťahuje tento odsek, sa uvádza v prílohe I.
               2.   Reštriktívne opatrenia ustanovené v článku 4 ods. 1 a článku 5 ods. 1 a 2 sa vzťahujú na osoby a subjekty, ktoré:

                           a)

                           v súvislosti s voľbami v KDR bránia konsenzuálnemu a mierovému riešeniu, a to aj prostredníctvom násilných činov, represie alebo podnecovania k násiliu, alebo podkopávaním právneho štátu;

                           b)

                           sa podieľajú na plánovaní, riadení alebo páchaní činov, ktoré predstavujú závažné porušovanie alebo zneužívanie ľudských práv v KDR;

                           c)

                           sú spriaznené s osobami alebo subjektmi uvedenými v písmenách a) a b);

                     ktoré sú uvedené v prílohe II.“

               2.

               Článok 4 sa nahrádza takto:
               „Článok 4
               1.   Členské štáty prijmú opatrenia potrebné na to, aby osobám uvedeným v článku 3 zabránili vstúpiť na svoje územie alebo cezeň prechádzať.
               2.   Odsek 1 nezaväzuje členský štát k tomu, aby svojim vlastným štátnym príslušníkom odmietol vstup na svoje územie.
               3.   Odsek 1 tohto článku sa so zreteľom na osoby uvedené v článku 3 ods. 1 neuplatňuje:

                           a)

                           ak sankčný výbor vopred a od prípadu k prípadu určí, že vstup alebo prechod cez územie je odôvodnený na základe humanitárnej potreby vrátane náboženských povinností;

                           b)

                           ak sankčný výbor dospeje k záveru, že udelenie výnimky by pomohlo naplniť ciele príslušných rezolúcií Bezpečnostnej rady Organizácie Spojených národov, ktorými sú nastolenie mieru a národné zmierenie v KDR a stabilita v regióne;

                           c)

                           ak sankčný výbor vopred a od prípadu k prípadu povolí prechod osôb, ktoré sa vracajú na územie štátu, ktorého sú štátnymi príslušníkmi, alebo ktoré sa zapájajú do úsilia o to, aby páchatelia závažných prípadov porušenia ľudských práv alebo medzinárodného humanitárneho práva boli postavení pred spravodlivosť; alebo

                           d)

                           ak je takýto vstup alebo prechod potrebný na účely súdneho konania.

                     V prípadoch, v ktorých podľa tohto odseku členský štát udeľuje povolenie na vstup na svoje územie alebo prechod cez svoje územie osobám určeným sankčným výborom, sa toto povolenie obmedzí len na účel, na ktorý bolo udelené, a na osoby, ktorých sa týka.
               4.   Odsekom 1 tohto článku nie sú so zreteľom na osoby uvedené v článku 3 ods. 2 dotknuté prípady, v ktorých je členský štát viazaný záväzkom medzinárodného práva, a to:

                           a)

                           ako hostiteľská krajina medzinárodnej medzivládnej organizácie;

                           b)

                           ako hostiteľská krajina medzinárodnej konferencie zvolanej Organizácie Spojených národov alebo pod jej záštitou;

                           c)

                           podľa mnohostrannej dohody, ktorou sa priznávajú výsady a imunity; alebo

                           d)

                           na základe Zmluvy o zmierení z roku 1929 (Lateránska dohoda), ktorú uzavrela Svätá stolica (Vatikánsky mestský štát) a Taliansko.

                     5.   Odsek 4 sa vzťahuje aj na prípady, ak je členský štát hostiteľskou krajinou Organizácie pre bezpečnosť a spoluprácu v Európe (OBSE).
               6.   Ak členský štát udelí výnimku podľa odseku 4 alebo 5, informuje o tom náležite Radu.
               7.   Členské štáty môžu so zreteľom na osoby uvedené v článku 3 ods. 2 udeliť výnimky z opatrení uložených podľa odseku 1 tohto článku, ak je vycestovanie odôvodnené naliehavou humanitárnou potrebou alebo účasťou na medzivládnych zasadnutiach a na zasadnutiach, ktoré podporuje alebo organizuje Európska únia alebo ktoré organizuje členský štát vykonávajúci predsedníctvo v OBSE a na ktorých sa vedie politický dialóg, ktorým sa priamo podporujú politické ciele reštriktívnych opatrení vrátane demokracie, ľudských práv a právneho štátu v KDR.
               8.   Členský štát, ktorý si želá udeliť výnimky uvedené v odseku 7, to písomne oznámi Rade. Výnimka sa považuje za udelenú, ak jeden alebo viac členov Rady nevznesie písomne námietku do dvoch pracovných dní od doručenia oznámenia o navrhovanej výnimke. V prípade, že jeden alebo viacerí členovia Rady vznesú námietku, môže o udelení navrhovanej výnimky kvalifikovanou väčšinou rozhodnúť Rada.
               9.   Ak členský štát povolí osobám uvedeným na zozname v prílohe II vstup na svoje územie alebo prechod cezeň podľa odsekov 4, 5, 6, 7 alebo 8, toto povolenie sa obmedzí výhradne na účel, na ktorý sa udeľuje, a na osoby, ktorých sa priamo týka.“

               3.

               Článok 5 sa nahrádza takto:
               „Článok 5
               1.   Všetky finančné prostriedky, ostatné finančné aktíva a hospodárske zdroje vo vlastníctve alebo pod priamou alebo nepriamou kontrolou osôb alebo subjektov uvedených v článku 3 alebo v držbe subjektov, ktoré vlastnia alebo priamo či nepriamo ovládajú tieto osoby alebo akékoľvek osoby alebo subjekty uvedené v prílohách I a II, ktoré konajú v ich mene alebo na ich príkaz, sa zmrazujú.
               2.   Osobám alebo subjektom uvedeným v odseku 1 ani v ich prospech sa nedajú priamo alebo nepriamo k dispozícii žiadne finančné prostriedky, iné finančné aktíva ani hospodárske zdroje.
               3.   Členské štáty môžu so zreteľom na osoby a subjekty uvedené v článku 3 ods. 1 povoliť výnimky z opatrení uvedených v odsekoch 1 a 2 v súvislosti s finančnými prostriedkami, inými finančnými aktívami a hospodárskymi zdrojmi, ktoré sú:

                           a)

                           nevyhnutné na základné výdavky vrátane platieb za potraviny, nájomné alebo hypotéku, lieky a lekárske ošetrenie, dane, platby poistného a poplatky za verejné služby;

                           b)

                           určené výlučne na úhradu primeraných honorárov a náhradu vzniknutých výdavkov súvisiacich s poskytovaním právnych služieb;

                           c)

                           určené výlučne na úhradu poplatkov alebo nákladov za služby za bežné vedenie alebo správu zmrazených finančných prostriedkov alebo iných finančných aktív a hospodárskych zdrojov v súlade s vnútroštátnym právom;

                           d)

                           potrebné na mimoriadne výdavky po oznámení dotknutým členským štátom sankčnému výboru a po schválení sankčným výborom; alebo

                           e)

                           predmetom súdneho, správneho alebo arbitrážneho záložného práva alebo rozsudku, pričom v tomto prípade sa môžu finančné prostriedky, ostatné finančné aktíva a hospodárske zdroje použiť na uspokojenie pohľadávok zabezpečených týmto záložným právom alebo rozsudkom za predpokladu, že záložné právo alebo rozsudok existuje pred určením dotknutej osoby alebo subjektu sankčným výborom, a nie je v prospech osoby ani subjektu uvedeného v článku 3, po tom, ako to dotknutý členský štát oznámi sankčnému výboru.

                     4.   Výnimky uvedené v odseku 3 písm. a), b) a c) sa môžu urobiť potom, ako dotknutý členský štát oznámi sankčnému výboru svoj zámer povoliť prípadný prístup k takýmto finančným prostriedkom, ostatným finančným aktívam a hospodárskym zdrojom a ak sankčný výbor do štyroch pracovných dní od tohto oznámenia neprijme rozhodnutie o zamietnutí.
               5.   Príslušný orgán členského štátu môže so zreteľom na osoby a subjekty uvedené v článku 3 ods. 2 povoliť uvoľnenie určitých zmrazených finančných prostriedkov alebo hospodárskych zdrojov alebo sprístupnenie určitých finančných prostriedkov alebo hospodárskych zdrojov za podmienok, ktoré považuje za vhodné, a potom, ako dospeje k záveru, že dané finančné prostriedky alebo hospodárske zdroje sú:

                           a)

                           potrebné na uspokojenie základných potrieb osôb a subjektov a nezaopatrených rodinných príslušníkov týchto fyzických osôb vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

                           b)

                           určené výlučne na úhradu primeraných honorárov a náhradu vzniknutých výdavkov súvisiacich s poskytovaním právnych služieb;

                           c)

                           určené výlučne na úhradu poplatkov alebo nákladov na služby spojené s bežným vedením alebo správou zmrazených finančných prostriedkov alebo hospodárskych zdrojov; alebo

                           d)

                           potrebné na mimoriadne výdavky pod podmienkou, že príslušný orgán oznámil príslušným orgánom ostatných členských štátov a Komisii aspoň dva týždne pred udelením povolenia dôvody, na základe ktorých sa domnieva, že by osobitné povolenie malo byť udelené.

                     Dotknutý členský štát informuje ostatné členské štáty a Komisiu o všetkých povoleniach udelených podľa tohto odseku.
               6.   Odchylne od odsekov 1 a 2 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov v súvislosti s osobami a subjektmi uvedenými v prílohe II, ak sú splnené tieto podmienky:

                           a)

                           na finančné prostriedky alebo hospodárske zdroje sa vzťahuje arbitrážne rozhodnutie, ktoré bolo vydané pred dátumom zaradenia osoby alebo subjektu do prílohy II, alebo sa na ne vzťahuje súdne alebo správne rozhodnutie vydané v Únii alebo súdne rozhodnutie vykonateľné v dotknutom členskom štáte pred uvedeným dátumom alebo po ňom;

                           b)

                           finančné prostriedky alebo hospodárske zdroje sa použijú výlučne na uspokojenie pohľadávok zabezpečených takýmto rozhodnutím alebo uznaných v takomto rozhodnutí za platné, a to v rámci obmedzení stanovených príslušnými zákonmi a právnymi predpismi, ktorými sa riadia práva osôb s takýmito pohľadávkami;

                           c)

                           rozhodnutie nie je v prospech osoby alebo subjektu uvedeného v prílohe I alebo II; a

                           d)

                           uznanie takéhoto rozhodnutia nie je v rozpore s verejným poriadkom dotknutého členského štátu.

                     Dotknutý členský štát informuje ostatné členské štáty a Komisiu o všetkých povoleniach udelených podľa tohto odseku.
               7.   Pokiaľ ide o osoby a subjekty uvedené v prílohe II, možno tiež urobiť výnimky pokiaľ ide o finančné prostriedky a hospodárske zdroje, ktoré sú potrebné na humanitárne účely, akými sú napríklad poskytnutie alebo uľahčenie poskytnutia pomoci vrátane dodania liekov a potravín alebo prevoz humanitárnych pracovníkov a súvisiaca pomoc, alebo na evakuácie z KDR.

               8.   Odsekmi 1 a 2 sa nebráni tomu, aby osoba alebo subjekt uvedené v prílohe II uskutočnili platbu splatnú na základe zmluvy uzavretej pred tým, ako boli takáto osoba alebo subjekt zaradené do zoznamu v prílohe, pod podmienkou, že príslušný členský štát rozhodol, že príjemcom platby nie je priamo ani nepriamo osoba ani subjekt, ktoré sú uvedené v prílohe I alebo II.
               9.   Odsek 2 sa nevzťahuje na pripísanie na zmrazené účty:

                           a)

                           úroku ani iných výnosov z týchto účtov;

                           b)

                           platieb splatných na základe zmlúv, dohôd alebo záväzkov, ktoré sa uzavreli alebo vznikli pred dátumom, ku ktorému sa na tieto účty vzťahujú reštriktívne opatrenia; alebo

                           c)

                           platieb splatných osobám a subjektom uvedeným v článku 3 ods. 2 podľa súdneho, správneho alebo arbitrážneho rozhodnutia vydaného v Únii alebo vykonateľných v dotknutom členskom štáte;

                     za predpokladu, že akýkoľvek takýto úrok, iné výnosy alebo platby naďalej podliehajú odseku 1.“

               4.

               Článok 6 sa nahrádza takto:
               „Článok 6
               1.   Rada vykonáva zmeny zoznamu uvedeného v prílohe I na základe rozhodnutí Bezpečnostnej rady Organizácie Spojených národov alebo sankčného výboru.
               2.   Rada, uznášajúca sa na návrh členského štátu alebo vysokého predstaviteľa Únie pre zahraničné veci a bezpečnostnú politiku, vytvorí zoznam uvedený v prílohe II a vykonáva v ňom zmeny.“

               5.

               Článok 7 sa nahrádza takto:
               „Článok 7
               1.   V prípade, že Bezpečnostná rada Organizácie Spojených národov alebo sankčný výbor zaradia osobu alebo subjekt do zoznamu, zaradí Rada takúto osobu alebo subjekt do prílohy I. Rada oznámi svoje rozhodnutie vrátane dôvodov zaradenia do zoznamu dotknutej osobe alebo subjektu, a to buď priamo, v prípade, že je ich adresa známa, alebo prostredníctvom uverejnenia oznámenia, a poskytne takejto dotknutej osobe alebo subjektu možnosť vyjadriť pripomienky.
               2.   Rada oznámi rozhodnutie uvedené v článku 6 ods. 2 vrátane dôvodov zaradenia na zoznam dotknutej osobe alebo subjektu buď priamo, ak je jej adresa známa, alebo prostredníctvom uverejnenia oznámenia, a poskytne takejto osobe alebo subjektu možnosť vyjadriť pripomienky.
               3.   Ak sa predložia pripomienky alebo nové zásadné dôkazy, Rada preskúma svoje rozhodnutie a príslušným spôsobom informuje dotknutú osobu alebo subjekt.“

               6.

               Článok 8 sa nahrádza takto:
               „Článok 8
               1.   Príloha I obsahuje aj dôvody zaradenia osôb a subjektov do zoznamu, ktoré poskytla Bezpečnostná rada OSN alebo sankčný výbor.
               2.   Príloha I obsahuje podľa možnosti aj informácie, ktoré poskytla Bezpečnostná rada Organizácie Spojených národov alebo sankčný výbor a ktoré sú potrebné na identifikáciu dotknutých osôb alebo subjektov. V prípade osôb môžu tieto informácie zahŕňať mená vrátane pseudonymov, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade subjektov môžu tieto informácie zahŕňať názvy, dátum a miesto registrácie, registračné číslo a miesto podnikania. Príloha I tiež obsahuje dátum označenia Bezpečnostnou radou Organizácie Spojených národov alebo sankčným výborom.
               3.   V prílohe II sa uvádzajú dôvody zaradenia dotknutých osôb a subjektov do zoznamu.
               4.   V prílohe II sa pokiaľ možno uvádzajú aj informácie potrebné na identifikáciu dotknutých osôb alebo subjektov. V prípade fyzických osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade subjektov môžu tieto informácie zahŕňať názvy, dátum a miesto registrácie, registračné číslo a miesto podnikania.“

               7.

               Článok 9 sa nahrádza takto:
               „Článok 9
               1.   Toto rozhodnutie sa podľa potreby preskúma, zmení alebo zruší, najmä na základe príslušných rozhodnutí Bezpečnostnej rady Organizácie Spojených národov.
               2.   Opatrenia uvedené v článku 3 ods. 2 sa uplatňujú do 12. decembra 2017. Ak Rada dospeje k záveru, že jeho ciele neboli dosiahnuté, podľa potreby sa obnovia alebo zmenia.“

               8.

               Príloha k rozhodnutiu 2010/788/SZBP sa premenúva na prílohu I a označenia v uvedenej prílohe sa nahrádzajú takto „a) Zoznam osôb uvedených v článku 3 ods. 1“ a „b) Zoznam subjektov uvedených v článku 3 ods. 1“.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 12. decembra 2016

            Za Radu

            predsedníčka

         F. MOGHERINI

      (1)  Rozhodnutie Rady 2010/788/SZBP z 20. decembra 2010 o reštriktívnych opatreniach voči Konžskej demokratickej republike a o zrušení spoločnej pozície 2008/369/SZBP (Ú. v. EÚ L 336, 21.12.2010, s. 30).

      PRÍLOHA
      Dopĺňa sa táto príloha:

            „PRÍLOHA II
            ZOZNAM OSÔB A SUBJEKTOV UVEDENÝCH V ČLÁNKU 3 ODS. 2
            A.   OSOBY

                        Meno

                        Informácie o totožnosti

                        Dôvody označenia

                        Dátum zaradenia do zoznamu

                        1.

                        Ilunga Kampete

                           alias Gaston Hughes Ilunga Kampete; alias Hugues Raston Ilunga Kampete.
                        Narodený 24.11.1964 v Lubumbashi, vojenské identifikačné číslo: 1-64-86-22311-29. Štátna príslušnosť KDR.

                        Ako veliteľ jednotiek Republikánskej gardy (GR) Ilunga Kampete bol zodpovedný za nasadenie jednotiek GR do akcie a za ich účasti na neprimeranom použití sily a násilnej represie v septembri 2016 v Kinshase. Z dôvodu svojho postavenia bol preto Ilunga Kampete zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.

                        12.12.2016

                        2.

                        Gabriel Amisi Kumba

                           alias Gabriel Amisi Nkumba; alias„Tango Fort“; alias„Tango Four“.
                        Narodený 28.5.1964 v Malele, vojenské identifikačné číslo: 1-64-87-77512-30. Štátna príslušnosť KDR.

                        Veliteľ 1. obrannej zóny konžskej armády (FARDC), ktorej jednotky sa zúčastnili na neprimeranom použití sily a násilnej represii v septembri 2016 v Kinshase. Z dôvodu svojho postavenia bol preto Gabriel Amisi Kumba zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.

                        12.12.2016

                        3.

                        Ferdinand Ilunga Luyoyo

                        Narodený 8.3.1973 v Lubumbashi.
                        Číslo cestovného pasu: OB0260335 (platný od 15.4.2011 do 14.4.2016). Štátna príslušnosť KDR.

                        Ako veliteľ poriadkového orgánu Légion Nationale d'Intervention Konžskej štátnej polície, Ferdinand Ilunga Luyoyo bol zodpovedný za neprimerané použitie sily a násilnú represiu v septembri 2016 v Kinshase. Z dôvodu svojho postavenia bol preto Ferdinand Ilunga Luyoyo zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.

                        12.12.2016

                        4.

                        Celestin Kanyama

                           alias Kanyama Tshisiku Celestin; alias Kanyama Celestin Cishiku Antoine, alias Kanyama Cishiku Bilolo Célestin, alias Esprit de mort.
                        Dátum narodenia 4.10.1960 v Kanange. Štátna príslušnosť KDR. Číslo cestovného pasu: OB0637580 (platný od 20.5.2014 do 19.5.2019).
                        Dostal schengenské víza č. 011518403, vydané 2.7.2016.

                        Ako policajný komisár v Kinshase Celestin Kanyama bol zodpovedný za neprimerané použitie sily a násilnú represiu v septembri 2016 v Kinshase. Z dôvodu svojho postavenia bol preto Celestin Kanyama zapojený do plánovania, riadenia alebo páchania aktov, ktoré predstavujú závažné porušenia ľudských práv v KDR.

                        12.12.2016

                        5.

                        John Numbi

                           alias John Numbi Banza Tambo; alias John Numbi Banza Ntambo; alias Tambo Numbi.
                        Narodený 16.8.1962 v Jadotville-Likasi-Kolwezi. Štátna príslušnosť KDR.

                        Bývalý národný inšpektor konžskej štátnej polície. John Numbi zostáva naďalej významnou postavou, ktorá bola zapojená najmä do kampane násilného zastrašovania počas guvernérskych volieb v štyroch bývalých katanganských provinciách KDR v marci 2016 a preto je zodpovedný za bránenie konsenzuálnemu a mierovému riešeniu formou volieb v KDR.

                        12.12.2016

                        6.

                        Roger Kibelisa

                           alias Roger Kibelisa Ngambaswi.
                        Štátna príslušnosť KDR.

                        Ako riaditeľ pre vnútorné záležitosti v rámci štátnej spravodajskej služby (ANR) Roger Kibelisa bol zapojený do kampane, do ktorej sa zapájali úradníci ANR konajúci voči členom opozície, vrátane svojvoľného zatýkania a väznenia. Roger Kibelisa preto ohrozil právny štát a bránil konsenzuálnemu a mierovému riešeniu formou volieb v KDR.

                        12.12.2016

                        7.

                        Delphin Kaimbi

                           alias Delphin Kahimbi Kasagwe; alias Delphin Kayimbi Demba Kasangwe; alias Delphin Kahimbi Kasangwe; alias Delphin Kahimbi Demba Kasangwe; alias Delphin Kasagwe Kahimbi.
                        Narodený 15.1.1969 (alebo: 15.7.1969) v Kiniezire/Goma. Štátna príslušnosť KDR. Diplomatický pas číslo: DB0006669 (platný od 13.11.2013 do 12.11.2018).

                        Riaditeľ vojenskej spravodajskej služby (ex-DEMIAP), ktorá je súčasťou Národného operačného centra, riadiacej a veliteľskej štruktúry zodpovednej za svojvoľné zatýkanie a násilné represie v septembri 2016 v Kinshase a zodpovedný za ozbrojené sily, ktoré sa zúčastnili na zastrašovaní a svojvoľnom zatýkaní, ktoré bráni konsenzuálnemu a mierovému riešeniu formou volieb v KDR.

                        12.12.2016

                  B.   SUBJEKTY“


title: Rozhodnutie Komisie z  10. augusta 2010 , ktorým sa zriaďuje Európska skupina regulačných orgánov pre poštové služby  Text s významom pre EHP

text:
               11.8.2010

               SK

               Úradný vestník Európskej únie

               C 217/7

         ROZHODNUTIE KOMISIE
   z 10. augusta 2010,
   ktorým sa zriaďuje Európska skupina regulačných orgánov pre poštové služby
   (Text s významom pre EHP)
   2010/C 217/07
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Smernicou Európskeho parlamentu a Rady 97/67/ES z 15. decembra 1997 o spoločných pravidlách rozvoja vnútorného trhu poštových služieb Spoločenstva a zlepšovaní kvality služieb sa zavádza regulačný rámec, ktorý sa týka podmienok upravujúcich poskytovanie poštových služieb v rámci Európskej únie, ako aj vytváranie vnútorného trhu poštových služieb.

               (2)

               V smernici 97/67/ES sa vyžaduje, aby členské štáty určili jeden alebo viacero vnútroštátnych regulačných orgánov pre odvetvie poštových služieb s cieľom vykonávať regulačné úlohy vymedzené v uvedenej smernici. Tieto vnútroštátne regulačné orgány by mali byť právne oddelené a funkčne nezávislé od poskytovateľov poštových služieb členských štátov. Členské štáty, ktoré zostanú vlastníkmi poskytovateľov poštových služieb, alebo si ponechajú nad nimi kontrolu, musia okrem toho zabezpečiť aj účinné štrukturálne oddelenie regulačných funkcií od činností súvisiacich s vlastníctvom alebo kontrolou.

               (3)

               Zodpovednosti a úlohy vnútroštátnych regulačných orgánov v jednotlivých členských štátoch sa výrazne odlišujú.

               (4)

               Smernica 97/67/ES poskytuje istú pružnosť v určitých oblastiach, aby mohli členské štáty uplatňovať spoločné pravidlá v závislosti od svojich vnútroštátnych podmienok. S cieľom dosiahnuť úspešný rozvoj vnútorného trhu poštových služieb je nevyhnutné, aby sa príslušné pravidlá uplatňovali jednotným spôsobom vo všetkých členských štátoch.

               (5)

               Z tohto dôvodu je nevyhnutné zriadiť skupinu zloženú z vnútroštátnych regulačných orgánov v oblasti poštových služieb a vymedziť jej úlohy a jej štruktúru.

               (6)

               Skupina by mala slúžiť ako orgán, ktorý bude viesť úvahy a diskusie a poskytovať Komisii poradenstvo v oblasti poštových služieb. Skupina by mala uľahčovať konzultácie, koordináciu a spoluprácu medzi nezávislými vnútroštátnymi regulačnými orgánmi v členských štátoch, ako aj medzi týmito orgánmi a Komisiou s cieľom konsolidovať vnútorný trh poštových služieb a zabezpečiť jednotné uplatňovanie smernice 97/67/ES vo všetkých členských štátoch.

               (7)

               Bez toho, aby tým boli dotknuté bezpečnostné pravidlá Komisie stanovené v prílohe k rozhodnutiu Komisie 2001/844/ES, ESUO, Euratom (1), je potrebné stanoviť pravidlá poskytovania informácií členmi skupiny.

               (8)

               Osobné údaje týkajúce sa členov skupiny by sa mali spracovávať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (2),

         ROZHODLA TAKTO:
   Článok 1
   Predmet úpravy
   Týmto sa zriaďuje Európska skupina regulačných orgánov pre poštové služby (ďalej len „skupina“).
   Článok 2
   Úlohy
   Skupina plní tieto úlohy:

               a)

               poskytuje poradenstvo a pomáha Komisii s cieľom konsolidovať vnútorný trh poštových služieb;

               b)

               poskytuje poradenstvo a pomáha Komisii vo všetkých otázkach týkajúcich sa poštových služieb, ktoré patria do jej pôsobnosti;

               c)

               poskytuje poradenstvo a pomáha Komisii v záujme rozvoja vnútorného trhu poštových služieb a jednotného uplatňovania regulačného rámca pre poštové služby vo všetkých členských štátoch;

               d)

               v počiatočnej fáze svojej odbornej práce vedie so súhlasom Komisie rozsiahle konzultácie s účastníkmi trhu, spotrebiteľmi a koncovými užívateľmi, a to otvoreným a transparentným spôsobom.

         Článok 3
   Členstvo
   1.   Skupina je zložená z vnútroštátnych regulačných orgánov pôsobiacich v oblasti poštových služieb. Tieto orgány budú zastúpené svojimi riaditeľmi alebo vo výnimočných prípadoch iným zástupcami, ako sa uvádza v prílohe. Každý členský štát je zastúpený jedným členom.
   2.   Názvy vnútroštátnych orgánov sa uverejnia v registri odborných skupín Komisie.
   Článok 4
   Fungovanie
   1.   Skupina volí predsedu spomedzi svojich členov. Predseda zvoláva zasadnutia skupiny po dohode s Komisiou.
   2.   Po dohode s útvarmi Komisie sa môžu vytvoriť podskupiny s cieľom preskúmať osobitné otázky za podmienok stanovených skupinou.
   3.   Nezávislé vnútroštátne regulačné orgány pre poštové služby zo štátov Európskeho hospodárskeho priestoru (EHP), ktoré nie sú členskými štátmi Európskej únie, a zo štátov, ktoré kandidujú na pristúpenie k Európskej únii, majú štatút pozorovateľa a sú zastúpené na primeranej úrovni. Po dohode so zástupcom Komisie môže skupina na daný účel pozvať na svoje zasadnutia aj iných odborníkov a pozorovateľov.
   4.   Členovia odborných skupín a ich zástupcovia, ako aj prizvaní odborníci a pozorovatelia dodržiavajú povinnosť zachovávať služobné tajomstvo ustanovenú v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ ustanovené v prílohe k rozhodnutiu Komisie 2001/844/ES, ESUO, Euratom. V prípade nedodržiavania týchto povinností Komisia môže prijať všetky primerané opatrenia.
   5.   Skupina a jej podskupiny zvyčajne zasadajú v priestoroch Komisie v súlade s postupmi a harmonogramom stanovenými Komisiou. Funkcie sekretariátu zabezpečuje Komisia. Na zasadnutiach skupiny a jej podskupín sa môžu zúčastniť aj iní úradníci Komisie, ktorí sa zaujímajú o diskutované otázky.
   6.   Skupina prijme svoj rokovací poriadok na základe vzorového rokovacieho poriadku prijatého Komisiou (3).
   Článok 5
   Výdavky na zasadnutia
   1.   Komisia uhradí členom, odborníkom a pozorovateľom cestovné výdavky a prípadne výdavky na pobyt v súvislosti s činnosťou skupiny v súlade s predpismi Komisie o náhradách pre externých odborníkov.
   2.   Členom, odborníkom a pozorovateľom sa za poskytované služby neposkytuje žiadna odmena.
   3.   Výdavky na zasadnutia sa uhrádzajú v rámci ročného rozpočtu, ktorý skupine pridelili príslušné útvary Komisie.
   Článok 6
   Výročná správa
   Skupina predloží Komisii výročnú správu o svojej činnosti.
   Článok 7
   Uplatňovanie
   1.   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   2.   Skupina sa ujme svojej funkcie v deň nadobudnutia účinnosti tohto rozhodnutia.

      V Bruseli 10. augusta 2010

            Za Komisiu

            predseda

         José Manuel BARROSO

      (1)  Ú. v. ES L 317, 3.12.2001, s. 1.

      (2)  Ú. v. ES L 8, 12.1.2001, s. 1.

      (3)  Pozri vzorový rokovací poriadok – príloha III k dokumentu SEK (2005) 1004.

      PRÍLOHA

         Zoznam členov Európskej skupiny regulačných orgánov pre poštové služby

                  Krajina

                  Vnútroštátny regulačný orgán

                  Belgique/België

                  Institut belge des services postaux et des télécommunications (IBPT)/Belgisch Instituut voor postdiensten en telecommunicatie (BIPT)

                  България/Bulgaria

                  Комисия за регулиране на съобщенията (КРС)/Communications Regulation Commission (CRC)

                  Česká republika

                  Český telekomunikační úřad (ČTÚ)

                  Danmark

                  Færdselsstyrelsen (FSTYR)

                  Deutschland

                  Bundesnetzagentur für Elektrizität, Gas, Telekommunikation, Post und Eisenbahnen (BNetzA)

                  Eesti

                  Sideamet (SIDEAMET)

                  Ελλάδα/Elláda

                  Εθνική Επιτροπή Τηλεπικοινωνιών και Ταχυδρομείων Hellenic/Telecommunications and Post Commission (EETT)

                  España

                  Commissión Nacional del Sector Postal (CNSP)

                  France

                  Autorité de régulation des communications électroniques et des postes (ARCEP)

                  Ireland

                  Commission for Communications Regulation (ComReg)

                  Κύπρος/Kypros

                  Γραφείο Επιτρόπου Ρυθμίσεως Ηλεκτρονικών Επικοινωνιών και Ταχυδρομείων (ΓΕΡΗΕΤ)/Office of the Commissioner of Electronic Communications and Postal Regulation (OCECPR)

                  Italia

                  Independent National Regulatory Authority to be established according to Article 37(2)(h) of the Legge 4 giugno 2010, n. 96, Disposizioni per l’adempimento di obblighi derivanti dall’appartenenza dell’Italia alle Comunita’ europee — Legge comunitaria 2009, (GU n. 146 del 25.6.2010 — Suppl. Ordinario n. 138).

                  Latvija

                  Sabiedrisko pakalpojumu regulēšanas komisija (SPRK)

                  Lietuva

                  Ryšių reguliavimo tarnyba (RRT)

                  Luxembourg

                  Institut luxembourgeois de régulation (ILR)

                  Magyarország

                  Nemzeti Hírközlési Hatóság (NHH)

                  Malta

                  L-Awtorità ta’ Malta dwar il-Komunikazzjoni/Malta Communications Authority (MCA)

                  Nederland

                  Onafhankelijke Post en Telecommunicatie Autoriteit (OPTA)

                  Österreich

                  Rundfunk und Telekom Regulierungs-GmbH (RTR)

                  Polska

                  Urząd Komunikacji Elektronicznej (UKE)

                  Portugal

                  Autoridade Nacional de Comunicações (Anacom)

                  România

                  Autoritatea Naționala pentru Administrare si Reglementare in Comunicații (ANCOM)

                  Slovenija

                  Agencija za pošto in elektronske komunikacije Republike Slovenije (APEK)

                  Slovensko

                  Poštový regulačný úrad (PRU)

                  Suomi/Finland

                  Viestintävirasto/Kommunikationsverket (FICORA)

                  Sverige

                  Post- och telestyrelsen (PTS)

                  United Kingdom

                  Postal Services Commission (Postcomm)